ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ για την εφαρμογή του παραρτήματος Χ του κανονισμού υπηρεσιακής κατάστασης (κανονισμός αριθ. 3019/87 του Συμβουλίου της 5.10.1987) Έτος 2001

ΕΙΣΑΓΩΓΗ

Σύμφωνα με το άρθρο 101α του κανονισμού υπηρεσιακής κατάστασης, καθορίζονται στο παράρτημα X, με την επιφύλαξη των άλλων διατάξεων του εν λόγω κανονισμού, οι ειδικές και κατά παρέκκλιση διατάξεις που εφαρμόζονται στους υπαλλήλους που είναι τοποθετημένοι σε τρίτη χώρα.

Βάσει του άρθρου 14 του παραρτήματος X, "Κάθε χρόνο η Επιτροπή υποβάλλει στο Συμβούλιο έκθεση σχετικά με την εφαρμογή του παρόντος παραρτήματος και ιδίως όσον αφορά τον καθορισμό του ποσοστού της αποζημίωσης συνθηκών διαβίωσης σύμφωνα με το άρθρο 10".

Από την 1.1.1988, η Επιτροπή έχει εκπονήσει ένδεκα εκθέσεις, οι οποίες αφορούν τις χρονικές περιόδους από Οκτώβριο 1987 έως Δεκέμβριο 1988, 1989, 1990-1991, 1992, 1993, 1994, 1995, 1996, 1997-1998, 1999 και 2000.

Σύμφωνα με τις επιθυμίες που εξέφρασε το Συμβούλιο, το 2001 συνεχίσθηκαν οι προσπάθειες ανακατανομής του προσωπικού.

ΚΕΦΑΛΑΙΟ 1: ΓΕΝΙΚΕΣ ΔΙΑΤΑΞΕΙΣ

Αρθρο 1: Προσληψη

Ο αριθμός θέσεων απασχόλησης των εξωτερικών υπηρεσιών, που ανερχόταν σε 693 (συμπεριλαμβανομένων των 5 μετακινούμενων θέσεων) στις 31 Δεκεμβρίου 2000 αυξήθηκε κατά 40 θέσεις στο πλαίσιο της αποκέντρωσης, δηλ. ανήλθε σε 733 θέσεις. Στις 31 Δεκεμβρίου 2001, 636 από αυτές τις θέσεις είχαν πληρωθεί. Εξάλλου πρέπει να ληφθεί υπόψη η ανακατανομή 27 κενών θέσεων και το γεγονός ότι αρκετοί υπάλληλοι (περίπου τριάντα) που προσλήφθηκαν στις 40 θέσεις αποκέντρωσης ανέλαβαν καθήκοντα σε αντιπροσωπείες τον Ιανουάριο του 2002.

Το 2001, έγιναν μόνο 2 εξωτερικές προσλήψεις επιτυχόντων στους διαγωνισμούς COM/1/12/98 και COM/10/98

Αρθρο 2: Κινητικοτητα

Περίοδος εκ περιτροπής πλήρωσης θέσεων

Η περίοδος εκ περιτροπής πλήρωσης θέσεων 2001 αφορούσε 178 υπαλλήλους (175 το 2000) οι οποίοι ήταν εγγεγραμμένοι στον πίνακα για εκ περιτροπής πλήρωση θέσεων και αφορούσε:

- 47 μετακινήσεις από αντιπροσωπεία σε αντιπροσωπεία (64 το 2000)

- 74 μετακινήσεις από αντιπροσωπείες προς την έδρα (62 το 2000)

- 17 λήξεις καθηκόντων (12 το 2000)

- 40 υπαλλήλους που παρέμειναν στον τόπο διορισμού τους (37 το 2000)

Βάσει της αρχής της εναλλαγής των διορισμών μεταξύ των αντιπροσωπειών και της έδρας πραγματοποιήθηκαν:

- 74 μετακινήσεις από αντιπροσωπείες προς την έδρα (62 το 2000)

- 79 μετακινήσεις από την έδρα προς τις αντιπροσωπείες (67 το 2000)

Υπήρξαν επομένως 217 μετακινήσεις (έναντι 205 το 2000) στο πλαίσιο της περιόδου εκ περιτροπής πλήρωσης θέσεων 2001.

Περίοδος ανακατανομής

Για να συμπληρωθεί το μέτρο της αποκέντρωσης 2001, από τις 31 θέσεις απασχόλησης οι οποίες αποφασίσθηκε να ανακατανεμηθούν το 2000 αφαιρέθηκαν 4 θέσεις. Με αυτές τις θέσεις ενισχύθηκε το προσωπικό στην Ακτή του Ελεφαντοστού, στο Μαρόκο και στην Τυνησία.

Από αυτό το αποθεματικό ελήφθησαν επίσης 17 θέσεις, οι οποίες δόθηκαν στη Βραζιλία, στην Καμπότζη (2), στη Κίνα (2), στην Κροατία, στην Ακτή του Ελεφαντοστού, στην Ινδία (2), στο Νεπάλ, στην Παραγουάη, στη Ρωσία (3), στην Ταϊλάνδη, στο Βιετνάμ και στην Ουάσιγκτον.

Επίσης αποφασίσθηκε να ανακατανεμηθούν:

10 θέσεις από: Μοζαμβίκη, Μπουρκίνα Φάσο, Καμερούν, Λίβανο, Νίγηρα, Ζιμπάμπουε, Κόστα Ρίκα, Αλβανία και Βοσνία, για να ενισχυθούν οι αντιπροσωπείες στο Πακιστάν, την Πολωνία, τη Ρουμανία, τη Μάλτα, το Νίγηρα, την Τυνησία και τη Βενεζουέλα.

Aρθρο 3: Επανατοποθετηση

Το 2001 οι αποφάσεις επανατοποθέτησης αφορούσαν 53 υπαλλήλους των εξωτερικών υπηρεσιών οι οποίοι επέστρεψαν στην έδρα σε μία από τις γενικές διευθύνσεις και στις υπηρεσίες των εξωτερικών σχέσεων στο πλαίσιο της πολιτικής για την εκ περιτροπής ανάθεση καθηκόντων.

ΚΕΦΑΛΑΙΟ 2: ΥΠΟΧΡΕΩΣΕΙΣ

Αρθρο 4: Ασκηση καθηκοντων στον τοπο υπηρεσιασ

Στο άρθρο αυτό δεν υπάρχουν σχόλια.

Αρθρο 5: Στεγαση

Το 2001, η ΓΔ Εξωτερικές Σχέσεις συνέχισε την εφαρμογή της πολιτικής της με στόχο να θέτει στη διάθεση των υπαλλήλων εκτός Κοινότητας επιπλωμένες κατοικίες. Στις αρχές του 2000 καθορίστηκαν στοιχεία αναφοράς κατοικήσιμου χώρου, αριθμού δωματίων και κόστους/m . Σύντομα ωστόσο αποδείχθηκε ότι αυτές οι προδιαγραφές συχνά δεν λαμβάνουν υπόψη την επιτόπου πραγματικότητα. Γι'αυτό, από το τέλος του 2001, άρχισαν να μελετώνται νέες προδιαγραφές οι οποίες βασίζονται, μεταξύ άλλων, όπου υπάρχουν, στις προδιαγραφές ECA (Εmployment Conditions Abroad) που καθορίστηκαν στο Λονδίνο. Οι προδιαγραφές αυτές θα υποβληθούν στη ΣΕΑΣ (συμβουλευτική επιτροπή αγορών και συμβάσεων) για έγκριση εντός του 2002.

ΚΕΦΑΛΑΙΟ 3: ΣΥΝΘΗΚΕΣ ΕΡΓΑΣΙΑΣ

Αρθρα 6, 7 και 9: Ετησιεσ αδειεσ

Το 2000 τακτοποιήθηκε ο φάκελος

- αφενός, όσον αφορά τη λογιστική καταγραφή, η οποία από το 1998 βασίζεται στις εργάσιμες ημέρες και όχι στις ημερολογιακές και,

- αφετέρου, όσον αφορά τις αιτήσεις μεταφοράς ημερών άδειας στο επόμενο έτος. Σύμφωνα με τις συστάσεις της έδρας, οι υπάλληλοι που είναι τοποθετημένοι σε τρίτες χώρες προσπάθησαν να χρησιμοποιήσουν τα δικαιώματά τους και να μειώσουν τον αριθμό μεταφερόμενων ημερών αδείας.

Ο παρακάτω πίνακας δείχνει σαφώς ότι οι μεταφορές περισσοτέρων από 14 ημερών, και ιδίως μεταξύ 36 και 70 ημερών μειώθηκαν αισθητά μεταξύ 1994/95 και 1999/2001:

>ΘΕΣΗ ΠIΝΑΚΑ>

Αρθρα 8 και 9 παραγραφος 2: Εκτακτη χορηγηση αδειασ αναπαυσησ

Στο πλαίσιο της συνήθους ετήσιας χρήσης, η Επιτροπή αποφάσισε στις 5 Φεβρουαρίου 2001 την κατ' εξαίρεση χορήγηση αδειών ανάπαυσης για το 2001 μόνο για τους τόπους διορισμού όπου οι συνθήκες διαβίωσης κρίθηκαν "ιδιαίτερα δυσχερείς" βασιζόμενη σε παραμέτρους που χρησιμοποιήθηκαν για τον ετήσιο καθορισμό της αποζημίωσης συνθηκών διαβίωσης, και για τους τόπους σε κατάσταση κρίσης.

Η συνέχιση της αυστηρής εφαρμογής των όρων που αναφέρονται στο άρθρο 8 του παραρτήματος Χ εκφράσθηκε με τη χορήγηση του δικαιώματος αυτού για 28 τόπους υπηρεσίας, το 2001 (βλ. παράρτημα Ι) έναντι 30 το 2000. Για τους τόπους σε κατάσταση κρίσης το δικαίωμα αυτό παρέχεται ανάλογα με την πραγματική διάρκεια της κρίσης.

ΚΕΦΑΛΑΙΟ 4: ΚΑΘΕΣΤΩΣ ΑΠΟΔΟΧΩΝ ΚΑΙ ΚΟΙΝΩΝΙΚΑ ΠΛΕΟΝΕΚΤΗΜΑΤΑ

ΤΜΗΜΑ 1: ΚΑΘΕΣΤΩΣ ΑΠΟΔΟΧΩΝ ΚΑΙ ΟΙΚΟΓΕΝΕΙΑΚΑ ΕΠΙΔΟΜΑΤΑ

Αρθρο 10 παραγραφοσ 1: Αποζημιωση συνθηκων διαβιωσησ

Στις 11 Δεκεμβρίου 2000, η Επιτροπή εξέδωσε απόφαση, σχετικά με τους συντελεστές αποζημίωσης λόγω συνθηκών διαβίωσης για το οικονομικό έτος 2001 όπως αυτοί αναφέρονται στο παράρτημα ΙΙ. (3 αυξήσεις: Νότια Κορέα από 15 σε 20 %, Ιαπωνία (Νάκα) από 20 σε 25 % και Ζιμπάμπουε από 10 σε 15 %, και 3 μειώσεις: Βοσνία-Ερζεγοβίνη από 25 σε 20 %, Τανζανία από 35 σε 25 % και Βιετνάμ από 35 σε 25 %).

Αρθρο 10 παραγραφοσ 2: Συμπληρωματικη αποζημιωση

Το 2001 καταβλήθηκε συμπληρωματική αποζημίωση, βάσει των αποφάσεων της Επιτροπής, στους υπαλλήλους που ήταν τοποθετημένοι στις ακόλουθες χώρες:

>ΘΕΣΗ ΠIΝΑΚΑ>

Αρθρα 11 και 12: Λεπτομερειες καταβολησ των αποδοχων

Όσον αφορά το νόμισμα στο οποίο καταβλήθηκαν οι αποδοχές το 2001, οι μέσοι όροι των ποσοστών σε σχέση με τους ενδιαφερόμενους υπαλλήλους είναι οι ακόλουθοι:

- Το 70,5% επέλεξε την καταβολή των αποδοχών του σε ευρώ κατ' εφαρμογή του άρθρου 11 του παραρτήματος Χ του κανονισμού υπηρεσιακής κατάστασης.

- το 24,5% ζήτησε την καταβολή τμήματος των αποδοχών του σε τοπικό νόμισμα. Μεταξύ αυτών το 40% ζήτησε το ανώτατο επιτρεπόμενο όριο από τις εσωτερικές οδηγίες που αφορούν το άρθρο 12 του παραρτήματος Χ του κανονισμού υπηρεσιακής κατάστασης (80%), οι δε υπόλοιποι επέλεξαν ποσοστά που κυμαίνονται μεταξύ 17 και 78%. Στην Ιαπωνία συνέχισε να επιτρέπεται το 2001 το ποσοστό 90% κατ' εφαρμογή του άρθρου 1 παράγραφος 2 των εσωτερικών οδηγιών που αφορούν το άρθρο 12 του παραρτήματος Χ του κανονισμού υπηρεσιακής κατάστασης.

- τέλος το 5% ζήτησε βάσει κατάλληλων δικαιολογητικών την καταβολή τμήματος των αποδοχών του σε νόμισμα άλλο από εκείνο του τόπου διορισμού κατ' εφαρμογή του άρθρου 12 δεύτερο εδάφιο του παραρτήματος Χ του κανονισμού υπηρεσιακής κατάστασης (Ρωσία, Ουκρανία και Καζακστάν).

Αρθρο 13: Διορθωτικοι συντελεστεσ

Το Συμβούλιο εξέδωσε, στις 10 Σεπτεμβρίου 2001, τον κανονισμό αριθ. 1794/2001 [1] για τον καθορισμό των διορθωτικών συντελεστών που επιβάλλονται από την 1η Ιανουαρίου 2001 και, στις 12 Φεβρουαρίου 2002, τον κανονισμό αριθ. 302/2002 [2] για τον καθορισμό των διορθωτικών συντελεστών που εφαρμόζονται από την 1η Ιουλίου 2001.

[1] ΕΕ L 244 της 14.9.2001, σ.1

[2] ΕΕ L 47 της 19.02.2002, σ. 4

Εξάλλου, όσον αφορά τους διορθωτικούς συντελεστές που εφαρμόζονται από την 1η Ιουλίου 2000 και από την 1η Ιανουαρίου 2001 στις αποδοχές των υπαλλήλων που είναι τοποθετημένοι στη Νάκα (Ιαπωνία), το Συμβούλιο εξέδωσε, στις 30 Νοεμβρίου 2001, τον κανονισμό αριθ. 2367/2001 [3] για την τροποποίηση:

[3] ΕΕ L 320 της 05.12.2001, σ. 1

- του κανονισμού αριθ. 106/2001 για τον καθορισμό των διορθωτικών συντελεστών που εφαρμόζονται από την 1η Ιουλίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες, και

- του κανονισμού αριθ. 1794/2001 για τον καθορισμό των διορθωτικών συντελεστών που εφαρμόζονται από την 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες.

Εξάλλου, η Επιτροπή ενέκρινε, στις 26 Νοεμβρίου 2001 [4] την απόφαση για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου, 1η Μαρτίου, 1η Απριλίου, 1η Μαΐου και 1η Ιουνίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες.

[4] ΕΕ L 321 της 06.12.2001, σ. 31

Αρθρο 15: Σχολικα επιδοματα

Το συνολικό ποσό που καταβλήθηκε για σχολικά επιδόματα ανήλθε για το έτος 2000/2001 σε 2.835.400 ευρώ. Επίσης, το σύστημα χορήγησης προκαταβολών επί των σχολικών επιδομάτων διατηρήθηκε για τους υπαλλήλους που είχαν να αντιμετωπίσουν ιδιαίτερα υψηλές σχολικές δαπάνες. Όλες οι προκαταβολές που καταβλήθηκαν για το σχολικό έτος 2000/2001 ρυθμίστηκαν εντός των προβλεπομένων προθεσμιών.

Όπως και κατά τα προηγούμενα έτη, λόγω της σχετικά υψηλής συναλλαγματικής ισοτιμίας του γεν η Επιτροπή επέτρεψε την υπέρβαση του ετήσιου ανώτατου ορίου επιστροφής κατά το σχολικό έτος 2000/2001 για τους υπαλλήλους που είναι τοποθετημένοι στην Ιαπωνία και των οποίων τα παιδιά φοιτούν σε διεθνές σχολικό ίδρυμα στη χώρα αυτή.

Εξάλλου, λόγω της γενικής αύξησης των σχολικών δαπανών, αφενός, και της δυσμενούς συναλλαγματικής ισοτιμίας του ευρώ έναντι του δολαρίου, αφετέρου, η Επιτροπή επέτρεψε την υπέρβαση του ανώτατου ορίου σε άλλους τόπους υπηρεσίας.

Ωστόσο, η υπέρβαση αυτή εγκρίθηκε κατ' εξαίρεση αποκλειστικά και μόνο για τα παιδιά που φοιτούν στον τόπο υπηρεσίας σε διεθνή σχολεία που χορηγούν ευρωπαϊκά/διεθνή baccalaurιats, όπως το Lycιe franηais, tο British School, η Deutsche Schule και το αμερικανικό/διεθνές σχολείο.

´Οπως και το προηγούμενο έτος, σκοπός της εγγραφής των παιδιών σ' αυτά τα σχολεία είναι να εξασφαλισθεί η συνέχεια της φοίτησής τους. Ως εκ τούτου, σύμφωνα πάντα με την αρχή της συνέχειας των σπουδών, σε τέσσερις υπαλλήλους υπό επανατοποθέτηση εγκρίθηκε επίσης η υπέρβαση του ανώτατου ορίου κατά το σχολικό έτος 2000/2001.

Το συνολικό ποσό που καταβλήθηκε στο πλαίσιο της υπέρβασης του ανώτατου ορίου για το σχολικό έτος 2000/2001 (συμπεριλαμβανομένης της Ιαπωνίας) ανήλθε σε 167.627 ευρώ.

Αρθρο 16: Αποζημιωσεισ εγκαταστασησ και επανεγκαταστασησ

Κατά το έτος 2001 καταβλήθηκαν:

- 161 αποζημιώσεις εγκατάστασης στους υπαλλήλους που είχαν τοποθετηθεί σε αντιπροσωπεία, από τις οποίες 129 καταβλήθηκαν σε ευρώ στον τραπεζικό λογαριασμό στο Βέλγιο και 32 στο τοπικό νόμισμα της χώρας υπηρεσίας, με εφαρμογή του διορθωτικού συντελεστή, και

- 21 αποζημιώσεις επανεγκατάστασης στους υπαλλήλους των οποίων έληξαν οριστικά τα καθήκοντα, από τις οποίες τρεις καταβλήθηκαν σε ευρώ στον τραπεζικό λογαριασμό στο Βέλγιο και 18 στο νόμισμα του κράτους μέλους επανεγκατάστασης με εφαρμογή του διορθωτικού συντελεστή.

Το συνολικό ποσό που καταβλήθηκε ανέρχεται σε 2.297.062,95 ευρώ που κατανεμήθηκαν ως εξής:

- 1.347.387,96 ευρώ για τις πληρωμές στο Βέλγιο,

- 949.674,99 ευρώ για τις πληρωμές σε τοπικό νόμισμα με εφαρμογή του διορθωτικού συντελεστή.

ΤΜΗΜΑ 2: ΚΑΝΟΝΕΣ ΠΟΥ ΔΙΕΠΟΥΝ ΤΗΝ ΕΠΙΣΤΡΟΦΗ ΕΞΟΔΩΝ

Αρθρο 17: Επιστροφη εξοδων που πραγματοποιηθηκαν για τη μετακομιση τησ οικοσκευησ και πραγματικων εξοδων εγκαταστασησ για τον υπαλληλο ο οποιοσ δεν διαθετει πλεον στον ιδιο τοπο υπηρεσιασ επιπλωμενη κατοικια που εχει θεσει στη διαθεση του το θεσμικο οργανο

Το άρθρο αυτό εφαρμόστηκε μόνο μία φορά το 2001.

Αρθρο 18: Προσωρινη στεγαση

Το 2001, ελήφθησαν 184 αποφάσεις έγκρισης προσωρινής στέγασης (166 το 1997, 187 το 1998, 163 το 1999 και 195 το 2000).

Αρθρο 19: Υπηρεσιακα οχηματα/χιλιομετρικη αποζημιωση

Από τον Ιούνιο του 1996, εφαρμόζονται κανόνες χρήσης των οχημάτων για υπηρεσιακές ανάγκες καθώς και ιδιωτικών οχημάτων. Το σχετικό κείμενο αναθεωρήθηκε στα τέλη του 1998 και διανεμήθηκε στις αρχές του 1999. Η χιλιομετρική αποζημίωση που αναφέρεται στο άρθρο 19 καθορίζεται σύμφωνα με την πρακτική που ισχύει σε πολλά κράτη μέλη με βάση το μέσο κόστος λειτουργίας. Η αποζημίωση αυτή ανέρχεται σήμερα σε 0,26 ευρώ/χλμ (0,36 ευρώ/χλμ για τα 4 x 4).

Αρθρο 20: Εξοδα ταξιδιου λογω αδειασ αναπαυσησ

Τα έξοδα ταξιδίου λόγω άδειας ανάπαυσης επιστράφηκαν για την απόσταση μεταξύ του τόπου διορισμού και του τόπου ανάπαυσης τον οποίο καθορίζει η Επιτροπή. Σε περιπτώσεις επιλογής άλλου τόπου ανάπαυσης, η επιστροφή πραγματοποιήθηκε μέχρι το όριο της προαναφερθείσας απόστασης. Οι δαπάνες που πραγματοποιήθηκαν το 2001, ανήλθαν σε 341.649 ευρώ.

Αρθρο 21: Επιστροφη των εξοδων μεταφορασ προσωπικων αντικειμενων, μετακομισεων, φυλαξησ οικοσκευης

Το 2001 πραγματοποιήθηκαν 224 μετακομίσεις (247 το 1997, 266 το 1998, 237 το 1999 και 278 το 2000) με βάση τους κανόνες μετακόμισης των προσωπικών ειδών, οι οποίοι αναθεωρήθηκαν το 1997 και εφαρμόσθηκαν το 1998.

Αρθρο 23:Επιστροφη του ενοικιου οταν δεν εχειτεθει στη διαθεση του υπαλληλου κατοικια απο μερους του θεσμικου οργανου

Υπάρχουν επτά περιπτώσεις στις οποίες εφαρμόζεται το άρθρο 23 (10 το 1999, 8 το 2000). Αφενός για λόγους νομικής ασφάλειας του εκμισθωτή (που συναλλάσσεται με την Ευρωπαϊκή Επιτροπή και όχι με μεμονωμένο διπλωματικό υπάλληλο), αφετέρου για λόγους πολιτικής στον τομέα των ακινήτων (διατήρηση ενός συνόλου ακινήτων ποιότητας μακροπρόθεσμα και μεσοπρόθεσμα), η εμπειρία δείχνει ότι το άρθρο 23 πρέπει να εφαρμόζεται κυρίως στις χώρες όπου οι συνθήκες της αγοράς και το νομικό περιβάλλον το επιτρέπουν (για παράδειγμα, στη Γενεύη ή στην Ουάσιγκτον).

ΤΜΗΜΑ 3: ΚΟΙΝΩΝΙΚΗ ΑΣΦΑΛΙΣΗ

Αρθρο 24 παραγραφος 3: Επειγων και ιδιαιτερα επειγων επαναπατρισμοσ για λογουσ υγειασ

Το 2001, εγκρίθηκαν από την ιατρική υπηρεσία 22 επαναπατρισμοί για λόγους υγείας. Από τους 22 αυτούς φακέλους τρεις, των οποίων το ποσό ανερχόταν σε 26.269 ευρώ, τακτοποιήθηκαν το 2001. Τέσσερις φάκελοι του έτους 2000 και ένας φάκελος του έτους 1999, των οποίων το ποσό ανερχόταν σε 5.452 ευρώ, τακτοποιήθηκαν επίσης το 2001. Επίσης, τα ετήσια ασφάλιστρα για αεροπορικό ασθενοφόρο SOS ανήλθαν σε 11.845 ευρώ για το έτος 2001.

Αρθρο 25: Καλυψη κατα ατυχηματων για τουσ ελκοντες δικαιωματα από τον υπαλληλο

Το 2001, υποβλήθηκαν τρεις φάκελοι για ατυχήματα στο πλαίσιο της ασφάλειας που καλύπτει τους έλκοντες δικαιώματα από τον υπάλληλο.

ΚΕΦΑΛΑΙΟ 6: ΜΕΤΑΒΑΤΙΚΕΣ ΔΙΑΤΑΞΕΙΣ

Αρθρο 27: Μεταβατικεσ διαταξεισ οσον αφορα τισ αποδοχεσ

Το άρθρο αυτό έπαψε να ισχύει από τον Οκτώβριο του 1992.

ΠΑΡΑΡΤΗΜΑ

ΚΑΘΟΡΙΣΜΟΣ ΤΟΥ ΔΙΚΑΙΩΜΑΤΟΣ ΑΔΕΙΑΣ ΑΝΑΠΑΥΣΗΣ (Άρθρο 8 του παραρτήματος X) Ημερομηνία ισχύος : 1η Ιανουαρίου 2001

>ΘΕΣΗ ΠIΝΑΚΑ>

ΠΑΡΑΡΤΗΜΑ ΙΙ

ΠΙΝΑΚΑΣ ΤΟΠΩΝ ΥΠΗΡΕΣΙΑΣΚΑΙ ΠΟΣΟΣΤΩΝ ΑΠΟΖΗΜΙΩΣΗΣ ΛΟΓΩ ΣΥΝΘΗΚΩΝ ΔΙΑΒΙΩΣΗΣ (Άρθρο 10 του παραρτήματος X) Ημερομηνία ισχύος : 1η Ιανουαρίου 2001 (Ιαπωνία - Νάκα 1.1.2000)

>ΘΕΣΗ ΠIΝΑΚΑ>